da da da da da da nb da eo da da da da da da da da en da da da en da da da da da da da da da da en en
Lidt vaklende, men rimelig start - Svanholm Cricketklub
Tirsdag d. 26. april 2022 kl. 21:11 af Henrik Pfaff
T 20 kampene er i fuld gang og Svanholms førstehold startede med to gevinster. Skærtorsdag mod Soranere og 1. påskedag mod Skanderborg begge hjemme. Mens kastningen trods den tidlige og særdeles kølige start fungerede fint mod Soranere var den ikke nær så overbevisende mod Skanderborg selv modstanderne taget i betragtning.
Vi tager kampene en for en.
Mads og Jonas Henriksen samt Touqeer Ahmed var en alt for stor mundfuld for Soranerne, der stort set ikke fik bat på bold de første mange overe. De endte med 66/6 og vores spinner Abdullah Mahmood synes at have haft godt af vinterpausen og endte med 3/6.
De 66 blev passeret i 11 over for et gærde – Musa Mahmood 35x.
Fastbowlerne – bortset fra Jonas Henriksen (3/19) – var som forvandlede mod Skanderborg og vi leverede tilmed 21 ekstra. Der var altså mange gode gaver til Skanderborgs gærdespillere, men det var en forårsbane, hvor bolden ikke havde nemt ved at passere grænsen. Så det blev til 138/6.
Mads flyvende mod Soranerne
Abdullah Mahmood får et af sine tre gærder mod Soranerne
Det blev tungt at passere med os bagud i scoringstempo det meste af tiden dog efter en stærk start med 30 i de første 4 overs takket være en oplagt Jonas Henriksen
Derefter kom vi under pres fra Skanderborgs spinnere og var bagud scoringsmæssigt, men Hamid Shah sammen med Zishan Shah, der i en for ham sjælden set cameo halvleg satte alt på et bræt – måske skulle man sige bat - fik løftet scoringerne i den 10 og 11 over. Trods Hamid blev godt grebet for 33 fik Zishan støtte af Mads Henriksen (20*).
Vores nye træner Roy Kaia, testspiller fra Zimbabwe, kastes ud mod Skanderborg
Zishan Shah i hans cameo inning mod Skanderborg
Zishan blev grebet for 31 i den 18 over, da vi manglede 22 point, men Mads sørgede for i den sidste over at passere med 3 bolde igen med en firer på anden bold og en toer på tredje.Medvirkende til at Skanderborg tabte var de 17 ekstra de afgav, hvoraf 12 var udenoms, men vi var jo som skrevet endnu værre.
Mads Henriksen næsten winning four – bolden efter de vindende to
Det var ikke nogen overbevisende gærdepræstation for Skanderborgs kastning uden Oliver Hald, der spiller i Irland, virker ikke skræmmende.
Skidt start for 2. hold
Andetholdet havde mange afbud (det er en syg vane for mange af dette holds spillere) til årets første T 20 kamp ude mod 3. divisionsholdet Køge og der var ikke meget, der fungerede som den nye anfører Vatsal Prajapati havde tænkt sig. Køge først inde – 124 – Ehsan Karimi 3/19, Asad Shah 3/25.
Bortset fra den igen fremgravede James Moniz med 36 på 29 bolde gjorde ingen anden sig særligt bemærket og vi var ude for 112.
Juniorerne startede endnu tidligere og endnu koldereend de øvrige hold og vandt med omkring 20 point over KB. Musa Mahmood50x og Matten Sarwar 25 ud af vores 119, Ehsan Karimi – der var han igen – 3/22, Harris Raswan 2/21, da KB var ude for omkring 100.
4 gærder på 4 bolde
Det nye scoringssystem viste sig fra sin værste side, da vi skulle starte en træningskamp 2. påskedag mod Malmøhus. Det tog 40 minutter at få kampen i gang. At kombinere svensk og dansk sammescoringssystem var for meget.
Det svenske førstedivisionshold havde et par rimelige spinnere og en del urimelige seamere. Vores nye træner fra Zimbabwe Roy Kaia fik sig spillet ind ogmed stor omhu. Han blev trukket med 50 på 61 bolde, Said Alam brugte hele 49 bolde til 26x, mens der var mere gang i den med Wahab Hashmi 32x. 215 for 9 med tre trukket.
Så var der lidt påskeskærmydsler da svenskerne ikke var meget for at give hinanden ud, men da Ehsan ramte to af dem på storetåen foran gærdet, måtte de løfte fingeren. 101 blev det til, men det historiske var at Ehsan Karimi ud af sine 6 gærder for 23 tog 4 gærder på 4 bolde.Det skete sidst for 21 år siden.
Ehsan Karimi under hans bowlerspell, hvor han tog 4 gærder på fire bolde
Listen over dem, der har taget 5 gærder på fem bolde og 4 på fire ser således ud: